arnastofnun/IGC-2024 huggingface dataset:
S-29/2010

Mál þetta höfðaði lögreglustjórinn á Akranesi með ákæru 12. janúar 2010 á hendur ákærða, H-kk-þgf Þ-kk-þgf K-kk-þgf, kt. ..., Asparskógum 20 á Akranesi. Málið var dómtekið 19. febrúar 2010.

Í ákæruskjali segir að málið sé höfðað gegn ákærðu „fyrir eftirtalin brot gegn almennum hegningarlögum framin aðfararnótt föstudagsins 25. september á Akranesi:

I.

Fyrir eignaspjöll og þjófnað, með því að hafa brotist inn í geymslu að Stekkjarholti 10, í eigu M-kk-ef F-kk-ef I-kk-ef, stolið þaðan nokkrum jólaljósaseríum, bæði stórum og litlum auk straumbreyta og rafmagnskapla sem þeim fylgdu, ásamt 2-3 upplýstum jólagarðskauti, jólasveina og snjókarla. Einnig fyrir að hafa valdið skemmdum með því að hafa rifið niður loftljós og nánast allar utaná liggjandi raflagnir inn í geymslunni, auk þess losað festingar og slitið barka fyrir drif sláttuvélar sem var á gangstétt við húsið.

Telst þetta varða við 244. gr. og 1. mgr. 257. gr. almennra hegningarlaga nr. 19/1940, sbr. 135. gr. laga nr. 82/1998.

II.

Fyrir eignaspjöll og þjófnað, með því að hafa farið inn bifreiðina OO-530 í eigu D-kvk-ef Ó-kvk-ef, stolið þaðan öllu lauslegu úr hanskahólfi, sjúkratösku, nokkum öryggjum úr öryggishólfi undir stýri og sólgleraugum. Jafnframt valdið skemmdum á bifreiðinni með því að hafa rifið niður baksýnisspegil, plokkað í burtu tvo rofa úr mælaborði, losað nokkur öryggi og brotið arminn fyrir rúðuþurrkurnar.

Telst þetta varða við 244. gr. og 1. mgr. 257. gr. almennra hegningarlaga nr. 19/1940, sbr. 135. gr. laga nr. 82/1998.“

Í ákæru er þess krafist að ákærðu verði dæmdir til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið þau brot sem honum er gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færu til refsilaga í ákæru.

Ákærði á að baki nokkurn sakaferil sem nær allt aftur til ársins 1990. Hefur hann samtals hlotið 19 dóma og tvisvar sinnum gengist undir viðurlög hjá lögreglu vegna brota gegn almennum hegningarlögum, umferðarlögum og lögum um ávana- og fíkniefni. Þar af hefur ákærði 12 sinnum verið sakfelldur fyrir auðgunarbrot. Ákærði hlaut síðast dóm 18. október 2007 fyrir brot gegn umferðarlögum.

Að virtum sakaferli ákærða þykir refsing hans hæfilega ákveðin fangelsi í fjóra mánuði.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, H-kk-nf Þ-kk-nf K-kk-nf, sæti fangelsi í fjóra mánuði.

B-kk-nf B-kk-nf
S-355/2010

Mál þetta höfðaði sýslumaðurinn í Borgarnesi með ákæru 30. september 2010 á hendur ákærða, H-kk-þgf V-kk-þgf Y-x-x, kt. …, Hafnartúni 36 á Siglufirði. Málið var dómtekið 23. nóvember 2010.

Í ákæru segir að málið sé höfðað gegn ákærða fyrir fíkniefnabrot, en ákærða er gefið að sök „að hafa þriðjudaginn 27. júlí 2010 haft í vörslum sínum 0,66 grömm af marihuana sem hann hafði í sígarettupakka á sér og 354,6 grömm af hassi, sem hann faldi undir bílstjórasæti bifreiðarinnar LP-116, en efnin fundust við leit lögreglu eftir að hann hafði verið handtekinn.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.

Þá er þess krafist að gerð verði upptæk með dómi þau 0,66 grömm af marihuana og 354,6 grömm af hassi, sem lögreglan lagði hald á þann 27. júlí 2010. Upptökukrafan styðst við 6. mgr. [nú 5. mgr.] 5. gr. laga um ávana- og fíkniefni nr. 65/1974, með síðari breytingum.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008.

Ákærði á að baki langan sakaferil sem nær allt aftur til ársins 1992. Hefur hann hlotið 16 dóma og tvisvar sinnum gengist undir sektargerð lögreglustjóra fyrir brot gegn almennum hegningarlögum, umferðarlögum og lögum um ávana- og fíkniefni. Ákærði hlaut síðast dóm 18. janúar 2010 fyrir brot gegn umferðarlögum. Var um að ræða hegningarauka við dóm frá 18. september 2009 þar sem ákærði var sakfelldur fyrir hraðakstur og að aka sviptur ökurétti. Refsing fyrir það brot var ákveðin 150.000 króna sekt. Ákærði hefur einu sinni með dómi 4. apríl 2000 verið sakfelldur fyrir brot gegn lögum um ávana- og fíkniefni.

Refsing ákærða þykir hæfilega ákveðin 60 daga fangelsi, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Samkvæmt 1. mgr. 218. gr. laga um meðferð sakamála, nr. 88/2008, verður ákærða gert að greiða þóknun verjanda síns, sem þykir hæfilega ákveðin að meðtöldum virðisaukaskatti, svo sem í dómsorði greinir. Annar sakarkostnaður hefur ekki fallið til við rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, H-kk-nf V-kk-nf Y-x-x sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði sæti upptöku á 0,66 g af marihuana og 354,6 g af hassi.

Ákærði greiði málsvarnarlaun verjanda síns, S-kk-ef A-kk-ef S-kk-ef, hæstaréttarlögmanns, 50.200 krónur.

B-kk-nf B-kk-nf
S-363/2010

Mál þetta höfðaði lögreglustjórinn á Snæfellsnesi með ákæru 29. september 2010 á hendur ákærða, M-kk-þgf Þ-kk-þgf S-kk-þgf, kt. …, Njörvasundi 3 í Reykjavík. Málið var dómtekið 10. nóvember 2010.

Í ákæruskjali segir að málið sé höfðað gegn ákærða fyrir fíkniefnabrot, en ákærða er gefið að sök „að hafa að kvöldi föstudagsins 2. júlí 2010, verið með í vörslum sínum í bifreiðinni OH568 á Snæfellsnesvegi vestan við Straumsfjarðará, til eigin neyslu og dreifingar, 68,91 grömm af maríhúana, 230 kannabisfræ, 0,52 grömm af ecstasy og 0,93 grömm af tóbaksblönduðu kannabisefni.

Telst þetta varða við 2. gr., sbr. 5 og 6. gr. laga um ávana- og fíkniefni nr. 65/1974 og 2. sbr. 14. gr. reglugerðar um ávana- og fíkniefni nr. 233/2001.

Þess er krafist að ákærði verði dæmdur til refsingar og greiðslu alls sakarkostnaðar. Þá er á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, krafist upptöku á 68,91 grammi af maríhúana, 230 kannabisfræjum, 0,52 grömmum af ecstasy, 0,93 grömmum af tóbaksblönduðu kannabisefni, Dura Scale tölvuvog, hasspípu, 200 litlum plastpokum og 363 Atomic sígarettubréfum, sem allt var haldlagt við rannsókn málsins.“

Af hálfu ákæruvaldsins hefur verið fallið frá því atriði í ákæru að fíkniefni hafi verið ætluð til dreifingar. Að þessu gættu hefur ákærði skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008.

Samkvæmt sakavottorði gekkst ákærði undir viðurlagaákvörðun hjá lögreglu 4. febrúar 2010 fyrir fíkniefnabrot. Var refsing ákveðin 34.000 króna sekt.

Refsing ákærða þykir hæfilega ákveðin 350.000 króna sekt til ríkissjóðs og komi 22 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til þeirra lagaákvæða sem greinir í ákæru verða gerð upptæk þau fíkniefni og tæki sem lögregla lagði hald á við rannsókn málsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, M-kk-nf Þ-kk-nf S-kk-nf, greiði 350.000 króna sekt til ríkissjóðs og komi 22 daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði sæti upptöku á 68,91 g af maríhúana, 230 kannabisfræjum, 0,52 g af ecstasy, 0,93 g af tóbaksblönduðu kannabisefni, Dura Scale tölvuvog, hasspípu, 200 litlum plastpokum, 363 Atomic sígarettubréfum.

B-kk-nf B-kk-nf
S-395/2010

Mál þetta höfðaði sýslumaðurinn á Akranesi með ákæru 26. október 2010 á hendur ákærða, S-kk-þgf K-kk-þgf Á-kk-þgf, kt. …, Vesturgötu 24 á Akranesi. Málið var dómtekið 2. desember 2010.

Í ákæruskali segir að málið sé höfðað gegn ákærða „fyrir þjófnað, með því að hafa aðfararnótt laugardagsins 25. september 2010, að Deildartúni 6, Akranesi, stolið fartölvu HP Compaq 6910p T8300 auk snúra, fartölvuflakkara, stafrænni myndavél Song ásamt tösku og minniskubb og farsíma Nokia Classic 3702 IMEI af E-kk-þgf I-kk-þgf Á-kk-þgf, kt. ….

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hefur ákærði ekki mál á sakaskrá sem áhrif hafa við ákvörðun refsingar.

Við ákvörðun refsingar er til þess að líta að ákærði hefur greiðlega gengist við broti sínu. Að þessu virtu þykir refsing ákærða hæfilega ákveðin 30 daga fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, S-kk-nf K-kk-nf Á-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

B-kk-nf B-kk-nf
S-398/2010

Mál þetta höfðaði lögreglustjórinn í Borgarnesi með ákæru 3. nóvember 2010 á hendur ákærða, X…, kt. …, … í Borgarbyggð. Málið var dómtekið 9. nóvember 2010.

Í ákæruskjali segir að málið sé höfðað gegn ákærða fyrir fíkniefnabrot, en ákærða er gefið að sök „að hafa föstudaginn 29. febrúar 2008 haft í vörslum sínum, að … í Borgarbyggð, 0,11 grömm af tóbaksblöndu kannabisefni, sem hann faldi í kommóðuskúffu, og 0,07 grömm af amfetamín, sem hann faldi á hillu, en lögreglan fann fíkniefnin þann 29. febrúar 2008 eftir að framkvæmd hafði verið leit samkvæmt heimild frá X… og B… kt. …, sambýliskonu hans.

Telst þetta varða við 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.

Þá er þess krafist að gerð verði upptæk með dómi þau 0,11 grömm af tóbaksblöndu kannabisefni og 0,07 grömm af amfetamín, sem lögreglan lagði hald á þann 29. febrúar 2008. Upptökukrafan styðst við 6. mgr. [nú 5. mgr.] 5. gr. laga um ávana- og fíkniefni nr. 65/1974, með síðari breytingum.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008.

Hinn 29. febrúar 2008 fór fram leit á heimili ákærða og fundust þá þau fíkniefni sem honum eru gefin að sök að hafa haft í sinni vörslu. Er um að ræða 0,11 g af tóbaksblönduðu kannabisefni og 0,07 g af amfetamíni. Þennan dag lauk rannsókn málsins. Við þessu broti ákærða getur ekki legið þyngri refsing en fésekt. Skiptir þá engu þótt ákærði hafi rofið skilorð dóms sem hann hlaut 28. september 2007, en með honum var ákærði dæmdur í þriggja mánaða skilorðsbundins fangelsis meðal annars fyrir fíkniefnalagabrot. Hefði ekki komið til álita vegna brotsins að hagga við þeim dómi, sbr. 60. gr. almennra hegningarlaga. Samkvæmt 1. tl. 81. gr. sömu laga fyrnast brot á tveimur árum sem varða fangelsi í eitt ár eða sektum. Brotið var því fyrnt við birtingu fyrirkalls 4. nóvember 2010. Samkvæmt þessu verður ákærði sýknaður af refsikröfu ákæruvaldsins.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, X…, er sýknaður af refsikröfu ákæruvaldsins.

Ákærði sæti upptöku á 0,07 g af amfetamíni og 0,11 g af tóbaksblönduðu kannabisefni.

B-kk-nf B-kk-nf
S-60/2010

Mál þetta höfðaði lögreglustjórinn í Borgarnesi með ákæru 21. janúar 2010 á hendur ákærða, K-kk-þgf V-kk-þgf S-kk-þgf, kt. ..., Hólatúni 3 á Sauðárkróki. Málið var dómtekið 17. febrúar 2010.

Í ákæruskjali segir að málið sé höfðað gegn ákærða fyrir umferðarlagabrot og brot á lögum um ávana- og fíkniefni, en ákærða er gefið að sök „að hafa aðfararnótt sunnudagsins 13. september 2009, ekið bifreiðinni UX-949, ófær um að stjórna henni örugglega vegna neyslu ávana- og fíkniefna sem bönnuð eru skv. lögum um ávana- og fíkniefni eða reglugerðum skv. þeim (í þvagi fannst tetrahýdrókannabínólsýra) frá Reykjavík áleiðis til Sauðárkróks, þar til á vegkafla á Vesturlandsvegi á móts við Galtarholt, þar sem lögreglan stöðvaði aksturinn, og fyrir að hafa aðfararnótt sunnudagsins 13. september 2009 haft í fórum sínum 7,03 grömm af marihuana, sem hann faldi í bifreiðinni UX-949 sem hann ók, nánar til tekið í farþegarými í öskubakka, en lögreglan fann við fíkniefnin við leit í bifreiðinni sem fram fór eftir að hún hafði verið stöðvuð til eftirlits.

Telst þetta varða við 1. mgr., sbr. 2. mgr., 45. gr. a., sbr. 100. gr. umferðarlaga nr. 50/1987 með síðari breytingum og 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. umferðarlaga. Þá er þess krafist að ákærði verði dæmdur til greiðslu alls sakarkostnaðar.“

Fyrirkall á hendur ákærða var birt honum 5. febrúar 2010. Við þingfestingu málsins 17. febrúar sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við sakargögn. Brot ákærða teljast því sönnuð og eru réttilega heimfærð til laga í ákæruskjali.

Samkvæmt sakavottorði er ákærði ekki með mál á sakaskrá sem hafa áhrif við ákvörðun viðurlaga.

Refsing ákærða þykir hæfilega ákveðin 120.000 króna sekt til ríkissjóðs og komi 10 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Með vísan til 1. mgr. 102. gr. umferðarlaga, nr. 50/1997, svo sem því ákvæði hefur verið beitt með dómi Hæstaréttar 6. maí sl. í máli nr. 609/2008, verður ákærði ekki sviptur ökurétti, enda bendir ekkert til að eitthvað hafi verið athugavert við akstur hans.

Loks verður ákærði með vísan til. 1. mgr. 218. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, K-kk-nf V-kk-nf S-kk-nf, greiði 120.000 króna sekt til ríkissjóðs og komi tíu daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Hafnað er kröfu ákæruvaldsins um sviptingu ökuréttar.

Ákærði greiði 62.806 krónur í sakarkostnað.

B-kk-nf B-kk-nf
S-67/2010

Mál þetta höfðaði lögreglustjórinn í Borgarnesi með ákæru 21. janúar 2010 á hendur ákærða, Ú-kk-þgf E-kk-þgf Ó-kk-þgf, kt. ..., Egilsgötu 11 í Borgarbyggð. Málið var dómtekið 17. febrúar 2010.

Í ákæruskjali segir að málið sé höfðað gegn ákærða fyrir brot á lögum um innflutning dýra, en ákærða er gefið að sök „að hafa miðvikudaginn 29. júlí 2009, flutt til Íslands tvo lifandi snáka af tegundinni Ball Python (lat. Python regius), án þess að fá til þess heimild þar til bærra yfirvalda, sbr. 4. mgr. 2. gr. laga um innflutning dýra nr. 54/1990 með síðari breytingum, og án þess að koma þeim í einangrun á viðeigandi einungrunarstöð sbr. 1. mgr. 9. gr. sömu laga, en snákana hafði hann falið í sokkum sem límdir voru við ökkla hans og fundust þeir við leit tollvarða á honum á Keflkavíkurflugvelli eftir að hann kom með flugi frá Bretlandi.

Telst þetta varða við 1. mgr. 2. gr. og 1. mgr. 9. gr., sbr. 18. gr., laga um innflutning dýra nr. 54/1990 með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði er ákærði ekki með mál á sakaskrá sem hafa áhrif við ákvörðun viðurlaga.

Refsing ákærða þykir hæfilega ákveðin 50.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, Ú-kk-nf Ö-kk-nf Ó-kk-nf, greiði 50.000 króna sekt til ríkissjóðs og komi fjögurra daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

B-kk-nf B-kk-nf
S-41/2011

Mál þetta, sem dómtekið var í dag, er höfðað með ákæru sýslumannsins á Seyðisfirði, útgefinni í dag, á hendur M-x-x A-x-x H-x-x, fæddri. 23. mars 1991, í Eritreu, „fyrir skjalafals, með því að hafa að morgni þriðjudagsins 10. maí 2011 við komu sína til Seyðisfjarðar með farþegaskipinu Norrænu, framvísað í blekkingarskyni við vegabréfaskoðun hjá landamæraeftirliti lögreglu, fölsuðu ítölsku vegabréfi nr. 740723, útgefnu á nafn M-x-x A-x-x, til að villa á sér heimildir.

Telst þetta varða við 1. mgr. 155. gr. almennra hegningarlaga nr. 19/1940, sbr. breytingalög.

Þess er krafist að ákærða verði dæmd til refsingar og til greiðslu alls sakarkostnaðar.

Þess er einnig krafist að ofangreint vegabréf nr. 740723 verði gert upptækt.“

Ákærða játaði brot sitt skýlaust fyrir dóminum eins og því er lýst í ákæru og var málið þegar tekið til dóms með heimild í 164. gr. laga nr. 88/2008 um meðferð sakamál eftir að sækjandi og verjandi höfðu tjáð sig stuttlega um ákvörðun viðurlaga.

Þykir með játningu ákærðu sem á sér stoð í gögnum málsins sannað að hún hafi gerst sek um þá háttsemi sem ákært er fyrir og er brot hennar rétt heimfært til refsiákvæðis í ákærunni.

Ekki liggja fyrir upplýsingar fyrir dómnum sem benda til að ákærða hafi áður gerst sek um refsiverða háttsemi.

Við ákvörðun refsingar er litið til þess að ákærða hefur frá upphafi gengist við broti sínu. Þá er litið til þess að ekkert liggur fyrir um það að ákærða hafi áður gerst sek um refsiverða háttsemi. Þegar litið er til framanritaðs og með hliðsjón af dómaframkvæmd þykir refsing ákærðu hæfilega ákveðin fangelsi í 30 daga.

Fallist er á upptökukröfu ákæruvalds.

Ákærðu verður gert að greiða sakarkostnað, sem er þóknun skipaðs verjanda hennar, B-kk-ef G. B-kk-ef hrl., sem þykir hæfilega ákveðin 62.750 krónur að meðtöldum virðisaukaskatti og 900 krónur í sendingarkostnað eða samtals 63.650 krónur.

Dóm þennan kveður upp H-kk-nf B-kk-nf héraðsdómari.

Dómsorð

Ákærða, M-x-x A-x-x H-x-x, sæti fangelsi í 30 daga.

Falsað vegabréf nr. 740723 sem lögregla lagði hald á við rannsókn málsins er upptækt.

Ákærða greiði 63.650 krónur í sakarkostnað þar meðtalin málsvarnarlaun skipaðs verjanda hennar, B-kk-ef G. B-kk-ef hrl. 62.750 krónur að meðtöldum virðisaukaskatti.

H-kk-nf B-kk-nf

Rétt endurrit staðfestir.

Héraðsdómur Austurlands 11.05. 2011
S-87/2011

Mál þetta, sem dómtekið var 13. f.m., er höfðað með ákæru ríkissaksóknara, útgefinni 22. ágúst 2011, á hendur V-kk-þgf S-kk-þgf V-kk-þgf, kt. 121171-5389, Hólavegi 12, Sauðárkróki, „fyrir brot gegn valdsstjórninni, með því að hafa aðfaranótt sunnudagsins 14. nóvember 2010 framan við félagsheimilið Miðgarð í Varmahlíð, gert tilraun til að slá lögreglumanninn S-kk-þf G-kk-þf S-kk-þf, sem var við skyldustörf, og í kjölfarið reynt að taka hann hálstaki. Telst þetta varða við 1. mgr. 106. gr., sbr. 1. mgr. 20. gr. almennra hegningarlaga nr. 19/1940, sbr. 1. gr. laga nr. 25/2007. Þess er krafist að ákærðu verði dæmdir [svo] til refsingar og til greiðslu alls sakarkostnaðar.“

Ákærði kom fyrir dóm og játaði sök samkvæmt ákæru. Með þeirri játningu, sem fær stoð í gögnum málsins og ekki þykir ástæða til að draga í efa, er hann sannur að sök og hefur unnið sér til refsingar. Ákærða hefur ekki verið gerð refsing og verður horft til þess sem og játningar hans. Ekki er hægt að horfa fram hjá því, að alvörumál er að veitast að lögregluþjóni við skyldustörf. Þegar á allt er horft verður ákærði dæmdur til eins mánaðar fangelsis en fresta má fullnustu refsingarinnar og niður skal hún falla að liðnum tveimur árum haldi ákærði almennt skilorð.

Gögn málsins greina ekki frá sakarkostnaði.

Af hálfu ákæruvaldsins fór B-kk-nf M-kk-nf M-kk-nf fulltrúi lögreglustjórans í Skagafirði með málið.

Þ-kk-nf D-kk-nf kveður upp dóm þennan.

D Ó M S O R Ð

Ákærði, V-kk-nf S-kk-nf V-kk-nf, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Þ-kk-nf D-kk-nf